प्रो ० विश्वबन्धु बताना तो नहीं चाहते थे पर मोलड़ के स्वभाव की सरलता और उसकी निश्च्छलता ने उन्हें कुछ कुछ भी छिपाने न दिया | | सब कुछ सुनकर मोलड़ ने कहा कि वे इस बिहारी छोरे  को तुरन्त भगा दें | अपनी  धर्मपत्नी रामप्यारी की ओर  देखकर बोला कि आपकी यह बहू घर का सब काम काज संभ्भालेगी | दोनों बच्चे मेरे साथ बड़े भाई के यहां रहेंगें | फिर अपनी पत्नी से बोला छोटू मोटू की माँ आज मैं जो कुछ भी हूँ प्रोफ़ेसर साहब की वजह से हूँ | इनके चरणों की धूल लो | भीतर जाकर माता जी को पालागन करो | मैं जब तक भाई के घर पर बच्चों के साथ हूँ तुम्हें इसी घर में रहना है | बड़ों की सेवा करना और  घर का  काम काज अपने हाँथ से करना | यही हमारे माँ बाप और हमारे बड़ों ने हमें सिखाया है | बोलो तुम इस परीक्षा  में पास हो सकोगी  कि नहीं ? रामप्यारी ने मुस्कराकर पति की ओर देखा और बोली आपनें क्या फेल होने के डर  से पढ़ाई छोड दी थी ?